Zeci de răniți și 11 palestinieni morți, printre care și cadre medicale, în urma unui atac israelian asupra unei tabere de refugiaţi, susține Ministerul palestinian al Sănătăţii, condus de teroriștii Hamas
Cel puţin 11 oameni au fost ucişi într-un atac aeriean al Israelului asupra unei tabere de refugiaţi aflată lângă o maternitate din Rafah, a declarat, sâmbătă, Ministerul palestian al Sănătăţii din Gaza, condus de teroriștii Hamas, transmite CNN citat de News.ro.
Atacul a lovit zona unde locuitori strămutaţi din Gaza se adăposteau în corturi, în afara porţilor Spitalului Maternitate Emirati din Tal Al-Sultan, în Rafah, cel mai sudic oraş din Gaza.
Ministerul a afirmat că alte 50 de persoane, inclusiv copii, au fost rănite în atac. Un paramedic care lucra la spital, pe nume Abdel Fattah Abu Marhi, şi o asistentă se află printre cei morţi, potrivit ministerului.
Forţele de Apărare Israeliene (IDF) au susţinut că au vizat, sâmbătă, terorisţi ai Jihadului Islamic din Rafah şi că spitalul din zonă nu a fost avariat.
"În cursul acestei zile (sâmbătă), IDF şi ISA au vizat terorişti ai Jihadului Islamic şi infrastructură teroristă în zona Rafah", se arată în declaraţie. "Lovitura de precizie a fost dată împotriva teroriştilor Jihadului Islammic şi nu a provocat pagube spitalului din zonă".
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank